open-index/open-wikipedia-markdown huggingface dataset:
2005 మహారాష్ట్ర వరదలు

2005 లో మహారాష్ట్రలో సంభవించిన వరదలు రాష్ట్రాన్ని అతలాకుతలం చేశాయి. భారత పశ్చిమ తీరాన అరేబియన్ సముద్రాన్ని ఆనుకుని ఉన్న ముంబై నగరం,, ఇతర ప్రాంతాలు జలమయ్యాయి. దాదాపు 1,094 మంది ప్రజలు మృత్యువాత పడ్డారు. 2005 జూన్ లో గుజరాత్లో సంభవించిన రెండు నెలలకే ఇక్కడ కూడా వరదలు రావడం గమనార్హం. ఇప్పటికీ చాలామందికి జులై 26 అనగానే ముంబై నగరం జల దిగ్భందంలో చిక్కుకున్న రోజే గుర్తుకు వస్తుంది.

చాలామంది ప్రజలు రోడ్లలోనే చిక్కుకు పోయారు. పలువురు తమ ఇళ్ళు కోల్పోయారు. కార్యాలయాల్లో పనిచేసే చాలామంది చాలాదూరం నడుచుకుంటూనే తమ ఇళ్ళు చేరుకున్నారు. 2005 జూలై 26 న ఒక్క రోజులోనే 944 మి.మీ (37.17 అంగుళాలు) వర్షపాతం నమోదయింది. ఒక్క రోజులనే నమోదయిన వర్షపాతాలలో ఇది ఎనిమిదో అత్యధికం. కేవలం ఉదయం 8 గంటలనుండి రాత్రి 8 గంటల వ్యవధిలో 644మి.మీ (25.35 అంగుళాలు) వర్షం పడింది. ఇదే వర్షం మరుసటి వారం కూడా కొనసాగింది.

భారతదేశంలో ఒక్కరోజులో అత్యధిక వర్షపాతం 2004 మే 6 న లక్షద్వీప్ లోని అమినిదీవిలో 1,168 మిమీ (46.0 అంగుళాలు) గా నమోదయ్యింది. ముంబైలో అంతకుముందు ఒక్క రోజులో 1974 లో నమోదయిన అత్యధిక వర్షపాతం 575 మి.మీ (22.6 అంగుళాలు).

ఈ వర్షాల వల్ల ప్రభావితమైన మరికొన్ని ప్రాంతాలు మహారాష్ట్రలోనే రాయగఢ్, చిప్లున్, కల్యాణ్, ఖేడ్, రత్నగిరి,, గోవా రాష్ట్రం కూడా. జూలై 28 - 30 మధ్యలో వర్షం కొద్దిగా మందగించింది కానీ మళ్ళీ 31 కి తీవ్రత పెరిగింది. మహారాష్ట్ర ప్రభుత్వం జూలై 27, 28 తేదీలను ప్రభావిత ప్రాంతాలలో సెలవు దినంగా ప్రకటించింది. ఆగస్టు 1, 2 తేదీల్లో సమస్యాత్మక ప్రాంతాల్లో పాఠశాలలను మూసివేశారు. ముంబై పోలీసు కమీషనరు అనామి నారాయణ రాయ్ జూలై 31న వర్షం ఎక్కువవడంతో ప్రజలను ఇళ్ళలోనే ఉండమని విజ్ఞప్తి చేసాడు. విమానాలు కూడా ఎక్కడివక్కడే నిలిచిపోయాయి.

వర్గం:ప్రకృతి వైపరీత్యాలు
వర్గం:వరదలు
2013 ఉత్తర భారతదేశం వరదలు

thumb|250x250px|2013 ఉత్తర భారతదేశం వరదలు సందర్భంగా జంతువులు మరణించిన దృశ్యచిత్రం
2013 లో ఉత్తరాఖండ్లో పలు రోజులపాటు కురిసిన విపరీతమైన వర్షాల కారణంగా వరదలు, కొండచరియలు విరిగి పడటం వల్ల జనజీవనం అస్థవ్యస్తమయ్యింది. 2004 లో భారతదేశం ఎదుర్కొన్న సునామీ తరువాత ఇదే అత్యంత ఘోరమైన విపత్తు. రాష్ట్రంలో మామూలుగా వచ్చే వరదల కన్నా ఎక్కువగా రావడానికి ఒక కారణం నదుల మీద నిర్మించే ఆనకట్టల తాలూకు వ్యర్ధాలు. ఈ వ్యర్థ పదార్థాలు నదుల సహజ ప్రవాహానికి అడ్డం పడి కట్టలు తెంచుకోవడానికి కారణం అయ్యాయి. 2013 జూన్ 16 ఈ వరదల్లో అతి ముఖ్యమైన రోజు. ఈ వరదలు హిమాచల్ ప్రదేశ్, ఢిల్లీ, హర్యానా, ఉత్తర ప్రదేశ్ రాష్ట్రాలనూ, నేపాల్ పశ్చిమ భాగాన్ని, టిబెట్ పశ్చిమ భాగాన్ని తాకినా కూడా 95% బాధితులు ఉత్తరాఖండ్కు చెందిన వారే. , ఉత్తరాఖండ్ ప్రభుత్వ నివేదికల ప్రకారం 5,700 మందికి పైగా ప్రజలు మరణించినట్లుగా భావిస్తున్నారు. ఇందులో 934 ప్రాంతీయులు.

వంతెనలు రోడ్లు నాశనమవడంతో సుమారు 100,000 యాత్రికులు, సందర్శకులు చార్ ధామ్ లకు వెళ్ళే దారిలో లోయల్లో చిక్కుకుని పోయారు. భారతీయ సైన్యం, భారతీయ వాయుసేనలు,, పారామిలిటరీ బలగాలు సుమారు 110,000 మందిని వరద ప్రాంతాలనుంచి సురక్షిత ప్రాంతాలకు తరలించారు.
## కారణాలు
2013, జూన్ 14 నుంచి 17 మధ్యలో ఉత్తరాఖండ్, దాన్ని ఆనుకుని ఉన్న ప్రాంతాలలో విపరీతమైన వర్షం కురిసింది. దీని పరిమాణం మామూలు ఋతుపవనాలలో నమోదయ్యే వర్షపాతం కన్నా 375% ఎక్కువ. దీనివల్ల 3800 ఎత్తులో ఉన్న చోరాబరి హిమానీనదం కరిగిపోయి మందాకినీ నది పొంగి పొర్లింది. దీనివల్ల గోవింద ఘాట్, కేదారనాథ్, రుద్రప్రయాగ జిల్లా, ఉత్తరాఖండ్, ఢిల్లీ, హర్యాణా, ఉత్తర ప్రదేశ్, నేపాల్ పశ్చిమ భాగంలో విపరీతమైన వరదలు వచ్చాయి. హిమాచల్ ప్రదేశ్, ఉత్తరాఖండ్ లోని ఎత్తైన ప్రదేశాలు అడవులు, మంచుతో కప్పబడిన పర్వతాలతో కూడుకుని ఉన్నాయి. అందుకని వాటికి దారులు కూడా సులభంగా ఉండవు. కానీ అక్కడే హిందువులు, సిక్కుల యాత్రా స్థలాలు, ట్రెక్కింగ్ గమ్యస్థానాలు నెలకొని ఉన్నాయి. నాలుగు రోజులపాటు కురిసిన భారీ వర్షం, కరిగిన మంచు వరదలను మరింత ఉధృతం చేశాయి. భారతీయ వాతావరణ శాఖ ఇచ్చిన హెచ్చరికలు కుడా పెద్దగా ప్రచారానికి నోచుకోలేదు. దాంతో వేలాది మంది యాత్రికులు ఈ వరదల్లో చిక్కుకుని పోయి భారీగా ప్రాణనష్టం, ఆస్తి నష్టం సంభవించింది.
## మూలాలు
రాజ్‌కుమార్ అపహరణ

thumb|కన్నడ సినీ నటుడు రాజ్కుమార్
కన్నడ సినీనటుడు రాజ్‌కుమార్ను 2000 జూలై 30లో గంధపు చెక్కల, ఏనుగుదంతాల స్మగ్లర్ వీరప్పన్ అపహరించారు. 2000 జూలై 30 తేదీన గజనూర్, తమిళనాడులోని రాజ్ కుమార్ ఫాంహౌస్ పై వీరప్పన్, అనుచరులు చేసిన సాయుధ దాడిలో రాజ్ కుమార్ ను అపహరించారు. 108 రోజుల పాటు వీరప్పన్ అపహరణలో ఉన్న రాజ్ కుమార్ 2000 నవంబరు 15లో విడుదల అయ్యారు. అప్పటికే తమిళనాడు, కర్ణాటక రాష్ట్రాల మధ్య దెబ్బతిన్న సంబంధాలను ఈ అపహరణ మరింత దిగజార్చింది, రెండు రాష్ట్రాల్లో ఆందోళన కలగజేసింది.

## నేపథ్యం
తన పనులు సాధించుకోవడం కోసం మనుషులను అపహరించడం వీరప్పన్ చేసే పనుల్లో భాగంగా ఉంటూ వచ్చింది. 1997 లో, కొళ్ళెగల్ తాలూకా లోని బురుడే అడవుల్లో మరపల వద్ద తొమ్మిది మంది అటవీ అధికారులను అపహరించాడు. వాళ్ళను విడుదల చెయ్యాలంటే, తనపై ఉన్న కేసులను మాఫీ చెయ్యాలని షరతు పెట్టాడు. అయితే, 7 వారాల తరువాత తన డిమాండ్లేవీ నెరవేరకుండానే వారందరినీ విడుదల చేసాడు. 

వీరప్పన్‌ను పట్టుకునేందుకు ఏర్పాటు చేసిన టాస్క్ ఫోర్సు, అతడు తన తండ్రిని కిడ్‌న్యాప్ చేసే అవకాశం ఉందని ఆయన్ను హెచ్చరించిందని రాజ్‌కుమార్ కుమారుడు రాఘవేంద్ర రాజ్‌కుమార్ చెప్పాడు. కానీ రాజ్‌కుమార్ దాన్ని పట్టించుకోలేదు. తనను అపహరిస్తే వీరప్పన్‌కు దొరికేది ఒక చొక్కా, ఒక లుంగీయేనని అతడు చెతురాడాడు.

## దాడి, అపహరణ
2000 జూలై 30 రాత్రి 9:30 ప్రాంతంలో, తమిళనాడు లోని గాజనూరు వద్ద ఉన్న రాజ్‌కుమార్ ఫార్మ్‌హౌసుపై వీరప్పన్ పది పన్నెండు మంది అనుచరులతో కలిసి దాడి చేసాడు.. అక్కడ తాను కొత్తగా కట్టించుకున్న ఇంటి గృహప్రవేశం కోసం రాజ్‌కుమార్ జూలై 27 న అక్కడికి చేరుకున్నాడు. వీరప్పన్ దళం ఇంట్లోకి చొరబడినప్పుటికి రాజ్‌కుమార్ భోజనం పూర్తైంది. రాజ్‌కుమార్, అతడి కుటుంబం టీవీ చూస్తూండగా వీరప్పన్ లోపలికి వచ్చి "మాకు సార్ కావాలి" అని కన్నడంలో అడిగాడని రాజ్‌కుమార్ భార్య పార్వతమ్మ చెప్పింది. జోరున కురుస్తున్న వర్షం లోనే వాళ్ళు రాజ్‌కుమార్‌ను ఇంట్లోంచి తీసుకువెళ్ళారు. ఇంటి బయటకు వెళ్ళాక, ఇంట్లో ఇంకా ఎవరెవరు ఉన్నారని వీరప్పన్ రాజ్‌కుమార్‌ను అడిగాడు. రాజ్‌కుమార్ చెప్పిన సమాచారం విన్నాక, అతడు లోపలికి వెళ్ళి, రాజ్‌కుమార్ అల్లుడు ఎస్ ఎ గోవిందరాజ్‌ను, నగేష్ అనే బంధువును, నాగప్ప అనే సినిమా సహాయ దర్శకుడినీ కూడా తనతో బయటికి తీసుకువెళ్ళాడు.

ఈ అపహరణ జరుగుతూండగా, తమిళనాడు ఐజిపి ఎం. బాలచంద్రన్, టాస్క్ ఫోర్సు కమాండరు హర్షవర్ధన రాజు అక్కడికి 55 కి.మీ. దూరంలో ఉన్న డింబం వద్ద ఒక సమావేశంలో ఉన్నారు. డింబం వద్ద ఉన్న ఒక దేవాలయానికి దర్శనం కోసం వీరప్పన్‌ రానున్నాడని వారికి ఉప్పందడంతో వాళ్ళు అతడి కోసం వలపన్ని కాచుకుని ఉన్నారు. 

## విడుదల
108 రోజుల పాటు తన వద్ద చెరలో ఉంచి, 2000 నవంబరు 15 న వీరప్పన్, రాజ్‌కుమార్‌ను విడుదల చేసాడు. అతడిని విడుదల చేసేందుకు వీరప్పన్‌కు ఏం ముట్టిందనేది బహిరంగంగా ప్రకటించలేదు. కానీ 40 కోట్ల రూపాయలు వీరప్పన్‌కు అందినట్లు అతడి అనుచరుడు కనకరాజ్ చెప్పాడు. 

## మూలాలు

## వెలుపలి లంకెలు
వర్గం:సంఘటనలు
వర్గం:అపహరణ ఘటనలు
వర్గం:2000 సంఘటనలు
2008 నైనాదేవి దేవాలయ తొక్కిసలాట

**2008 [[నైనా దేవి ఆలయం|నైనాదేవి దేవాలయ]] తొక్కిసలాట**  ఆగష్టు 3, 2008 న భారతదేశంలోని హిమాచల్ ప్రదేశ్ రాష్ట్రంలొ జరిగినది. ఈ తొక్కిసలాటలో 146 మంది ప్రజలు మరణించారు. 150 మంది తీవ్రంగా గాయపడ్డారు. 
హిమాచల్‌ప్రదేశ్‌లోని నయనాదేవి ఆలయ రహదారి మృత్యు మార్గమైంది. భక్తి మార్గంలో ప్రయాణిస్తూ అసువులు బాసిన పురుషులు మరికొందరు కాగా, అభంశుభం తెలియని మరో 36 మంది చిన్నారులు సైతం ఉన్నారు. తొక్కిసలాటలో.. పద ఘట్టనలతో వారి శరీరాలు నలిగిపోయాయి. భక్తుల దుస్తులు బురద కొట్టుకుని మసకబారిపోయాయి.
## తొక్కిసలాట
నైనా దేవి ఆలయంలో శ్రావణ నవరాత్రులు ప్రారంభ మయ్యాయి. శ్రావణ తొలి ఆదివారం కావడంతో అశేష భక్తులు నయనా దేవి దర్శనానికి తరలి వచ్చారు. ఈ నవరాత్రులు వచ్చే 11వ తేదీతో ముగుస్తాయి. నయినా దేవిని దర్శించడానికి  దాదాపు పాతిక వేల మంది భక్తులు తరలి వచ్చారు. ఇంతలో కొండ చెరియలు విరిగి పడుతున్నాయని ఎవరో ఒక అగంతుకుడు కేక వేశాడు. ఇది వదంతా? వాస్తవమా? నిర్ధారించుకునే లోపే కళ్లముందు పెను ఘోరం జరిగిపోయింది. జనం అటూ ఇటూ పరుగులు తీశారు. కిందికి దిగుతున్నవాళ్లు, పైకి ఎక్కుతున్న వాళ్ల మధ్య తొక్కిసలాట మొదలైంది. లేని ప్రమాదం నుంచి బయట పడేందుకు ఎవరికి వారు ప్రయత్నించారు. ఒక్కసారిగా ఒత్తిడి పెరగడంతో రెయిలింగ్‌ విరిగిపోయింది. తొక్కిసలాట మరింత ఎక్కువైంది. కింద పడిన వారు మళ్లీ పైకి లేవలేకపోయారు. కేవలం 20 నిమిషాల్లో 146 మంది ప్రాణాలు గాలిలో కలిసి పోయాయి. 36 మంది చిన్న పిల్లలు. 38 మంది మహిళలు ఉన్నారు. మరో 40 మందికి పైగా భక్తులు గాయపడ్డారు. మృతుల్లో ఎక్కువ మంది పంజాబ్ రాష్ట్రానికి చెందిన భక్తులే ఉన్నారు. 

హిమాచల్ ప్రదేశ్ ముఖ్యమంత్రి ప్రేం కుమార్ ధుమాల్ మృతుల కుటుంబాలకు ఒక లక్ష రూపాయలు, క్షతగాత్రులకు 50000 రుపాయలను పరిహారాన్ని అందించారు.  

తొహానా కు చెందిన 13 యేండ్ల గౌరవ్ సింగ్ సైనీ 50 నుండి 60 మంది ప్రజలను తొక్కిసలాట నుండి రక్షించినందులకు గానూ నేషనల్ బ్రేవరీ అవార్డు 2009లో  వచ్చింది.

## మూలాలు

## ఇతర లింకులు

వర్గం:భారతదేశంలో మానవ తొక్కిసలాటలు
వర్గం:సంఘటనలు
వర్గం:2008
దీపా కర్మాకర్

**దీపా కర్మాకర్** (; జననం: 1993 ఆగస్టు 9, అగర్తల) ఒక భారతీయ కళాత్మక జిమ్నాస్ట్, ఈమె 2016 ఆగస్టులో జరిగిన రియో ఒలింపిక్స్ క్రీడలకు అర్హత సాధించటంంతో జిమ్నాస్టిక్స్‌లో ఒలింపిక్స్ క్రీడలకు అర్హత పొందిన తొలి భారతీయ మహిళా జిమ్నాస్ట్‌గా ప్రసిద్ధి చెందింది.

ఈమె 1964 టోక్యో ఒలింపిక్స్ తరువాత అనగా 52 సంవత్సరాల తరువాత జిమ్నాస్టిక్స్‌లో ఒలింపిక్స్ క్రీడలకు అర్హత పొందిన తొలి భారత జిమ్నాస్ట్. జిమ్నాస్టిక్స్‌లో ఒలింపిక్స్ క్రీడలకు ఈమె అర్హతకు ముందు మొత్తం మీద పురుషుల విభాగంలో భారత్ నుంచి 1952 హెల్సింకి ఒలింపిక్స్ కి ఇద్దరు, 1956 మెల్‌బోర్న్ ఒలింపిక్స్ కి ముగ్గురు, 1964 టోక్యో ఒలింపిక్స్ కి ఆరుగురు ప్రాతినిధ్యం వహించారు.
## నేపధ్యము
జిమ్నాస్టిక్స్‌లో ఒలింపిక్స్‌కు ఎంపికైన తొలి భారత అథ్లెట్‌గా తన పేరున చరిత్ర లిఖించుకున్న త్రిపుర అమ్మాయి దీపా కర్మాకర్‌. ఒలింపిక్స్‌లో ఆర్టిస్టిక్‌ జిమ్నాస్టిక్స్‌లో ఫైనల్‌ చేరుకొని మరో అరుదైన ఘనత సాధించింది.

త్రిపుర రాష్ట్రంలో సరైన సదుపాయాలే లేని గ్రామం నుంచి రియో ఒలింపిక్స్‌కు ఎంపికైంది దీపా కర్మాకర్‌. రియోలో పతకం తెస్తుందా లేదా అనే అంశం పక్కన బెడితే ఆర్టిస్టిక్‌ జిమ్నాస్టిక్స్‌లో ఫైనల్‌కు చేరుకోవడమే అత్యుత్తమం. ఒలింపిక్స్‌ కోసం రోజుకు 9 గంటలు సాధన చేసిన ఆమె దాదాపు రెండువేల సార్లకు పైగా ప్రొడునొవాను సాధన చేసింది. 720 డిగ్రీల కోణంలో తిరిగే అత్యంత ప్రమాదకర సుకహర విన్యాసం సైతం కఠోర సాధన చేసింది.

## ఘనతలు
* 2014 గ్లాస్గో కామన్వెల్త్ గేమ్స్ లో కాంస్యం (వాల్ట్)
* 2015 ఆసియా చాంపియన్‌షిప్ లో కాంస్యం (వాల్ట్)
* 2009, 2011, 2013, 2014, 2015లలో జరిగిన ఐదు ప్రపంచ చాంపియన్‌షిప్ లకు భారతదేశం తరపున ప్రాతినిధ్యం
* 2015 లో కేంద్ర ప్రభుత్వం నుంచి అర్జున అవార్డు

## ఇవి కూడా చూడండి
ప్రొడునొవా

## మూలాలు
* సాక్షి దినపత్రిక - 19-04-2016 (ఎన్నాళ్లో వేచిన ఉదయం - రియో ఒలింపిక్స్‌కు జిమ్నాస్ట్ దీపా కర్మాకర్ అర్హత)   

వర్గం:1993 జననాలు
వర్గం:జిమ్నాస్టిక్స్
వర్గం:కామన్వెల్త్ క్రీడలలో పతకం సాధించిన భారత క్రీడాకారులు
వర్గం:భారతీయ క్రీడాకారిణులు
వర్గం:ఒలింపిక్ క్రీడాకారులు
వర్గం:పద్మశ్రీ పురస్కారం పొందిన మహిళలు
వర్గం:భారతీయ క్రీడాకారులు
అడిగుప్ప

**అడిగుప్ప**, అనంతపురం జిల్లా, గుమ్మగట్ట మండలానికి చెందిన రెవెన్యూయేతర గ్రామం. ఈ గ్రామం వందల యేళ్ళుగా మద్యం, మాంసం పై నిషేధం ఉంది. 
## గ్రామ విశేషాలు
ఈ గ్రామం అనంతపురం జిల్లా గుమ్మఘట్ట మండలంలో ఉంది. రాయదుర్గానికి సరిగ్గా 8 కిలోమీటర్ల దూరంలో ఉన్న ఈ గ్రామంలో 95 ఇళ్లు ఉన్నాయి. 470 మంది నివసిస్తున్నారు. ఎవరూ కూడా మద్యం, కోడి మాంసం ముట్టరు. ఇది పూర్వం నుంచీ కొనసాగుతున్న సంప్రదాయమని గ్రామస్థులు చెబుతున్నారు.
## మధ్య, మాంస నిషేధం
‘వందేళ్ల క్రితం ఈ ప్రాంతం సామంత రాజుల పాలనలో ఉండేది. చిత్రదుర్గం రాజులు తరచూ ఈ గ్రామంపై దాడి చేసి అందినకాడికి దోచుకుపోయేవారు. చిత్రదుర్గాన్ని పాలించే బుడిగే చిన్నయ్య అనే రాజు అడిగుప్ప మీద అర్ధరాత్రి దండ యాత్ర చేసేందుకు కుట్ర పన్నుతాడు. గ్రామంలోని సొమ్ము, బంగారు దోచుకోవాలని చూస్తాడు. దీనికోసం గ్రామంలో ఉన్న వారందరికీ మద్యాన్ని ఎరగా వేసి, కోడి మాంసాన్ని తినిపించి, మత్తులో మునిగేలా చేస్తాడు. రాజు అచ్చువళ్లి కాటనాయక్‌ రాజ్యంలో లేనప్పుడు బుడిగే చిన్నయ్య ఈ ప్రయత్నం చేస్తాడు. మను దాడుల నుంచి రక్షించాలంటూ ప్రజలందరూ సమీపంలోని కొండపై ఉన్న రాజుల దేవర గుడి వద్దకు వెళ్లి ప్రత్యేక పూజలు చేశారు. ఆ సమయంలో ఓ వ్యక్తికి దేవుడు పూని.. మీ గ్రామ కాపలాదారులకు కోడి మాంసం, మద్యం ఎరగా చూపి దాడులు చేస్తున్నారని చెప్పాడు. ఆ రోజు నుంచి ఈ గ్రామంలో ఎవరూ కోడి మాంసం, మద్యం ముట్టరాదని నియమం. ఈ గ్రామంలోని పాఠశాల, అంగన్‌వాడీ కేంద్రంలో గుడ్డుకు బదులు పండ్లు ఇస్తున్నారు. ఎవరైనా మద్యం తాగివస్తే వారిని గ్రామ బహిష్కరణ చేస్తున్నారు.

## సమస్య పరిష్కారాలు
అడిగుప్ప గ్రామంలో ఇప్పటివరకూ పోలీసు కేసు నమోదు కాలేదు. అత్యాచారాలు, హత్యా ఉదంతాలే లేవు. గ్రామ కట్టుబాటును అందరూ గౌరవించాల్సిందే. చిన్నపాటి గొడవలు తలెత్తినా పోలీస్‌ స్టేషన్‌ వరకూ విషయాన్ని తీసుకెళ్లకుండా పెద్దలే రాజీ కుదుర్చుతారు. గ్రామ కట్టుబాటును ధిక్కరించే ప్రయత్నం చేస్తే ప్రజలంతా కలిసి గ్రామ బహిష్కరణ చేస్తారు.

## తొలిబిడ్డకు రాజుల పేర్లు
పూర్వకాలం నుంచీ మా ఊర్లో వస్తున్న ఆచారం ప్రకారం ఇంట్లో మొదటి కాన్పులో పుట్టిన బిడ్డకు రాజుల దేవుని పేరును పెట్టుకుంటారు. గ్రామంలోని ప్రతి ఇంట్లో రాజులదేవుని పేరులేని సంతానం ఉండదు. ఓటర్ల జాబితా పరిశీలిస్తే ఈ గ్రామంలో 102 మంది.. రాజమ్మ, రాజయ్య, రాజులయ్యలు ఉన్నారు.
## మూలాలు

## ఇతర లింకులు
* 'Adiguppa' - An Anantapur Village Becomes 100 Percent Vegetarian
* ETV Special Story on ( liquor, meat ban Adiguppa Village ) Anantapur District
టి.ఇందిరా చిరంజీవి

**[[త్రిపురారిభట్ల ఇందిరా చిరంజీవి]]** ప్రముఖ తెలుగు రచయిత్రి.
## జీవిత విశేషాలు
ఈమె ప్రముఖ సాహితీవేత్త త్రిపురారిభట్ల వీరరాఘవస్వామి కోడలు. ఆమె  అసలు పేరు ఇందిరాదేవి అయితే ఇందిరా చిరంజీవి అనే కలం పేరుతో ప్రసిద్ధి చెందారు. వందకుపైగా కథలతోపాటు కథానికలు, వ్యాసాలు, నాటికలు, గేయాలు, కవితలు రాశారు. పలు అంశాలపై రేడియో ప్రసంగాలూ చేశారు. 'నీవు నీవుగానే ఉండు' కథానికల సంపుటికి 1995లో డాక్టర్‌ సి.నారాయణరెడ్డి నుండి సినీ కళాసాహిత్య అవార్డును అందుకున్నారు. కొంతకాలంపాటు 'కరుణశ్రీ' పత్రిక గౌరవ సంపాదకులుగా వ్యవహరించారు. కవితాగానం, కవితావనం, పుష్యరాగాలు వీరి రచనల్లో కొన్ని. ఎన్నో అవార్డులు, రివార్డులతో పాటు 2008లో తెలుగు విశ్వ విద్యాలయ ధర్మనిధి పురస్కారం, జీవనసాఫల్య పురస్కారాలను అందుకున్నారు. సందర్శించి నివాళులర్పించారు. ముగ్గురు కుమారులు, కుమార్తె ఉన్నారు.

## మరణం
గుంటూరు జిల్లా తెనాలి రామలింగేశ్వరపేటకు చెందిన ఆమె కొంతకాలంగా అనారోగ్యంతో బాధపడుతున్నారు. ఆమె ఫిబ్రవరి 6 2016 న మరణించారు.
## మూలాలు

## ఇతర లింకులు

వర్గం:2016 మరణాలు
వర్గం:తెలుగు రచయిత్రులు
వర్గం:సంపాదకులు
ద్వారం లక్ష్మి

**ద్వారం లక్ష్మి** భారతీయ క్లాసికల్, హిందుస్థానీ సంగీతకారులు. ఆమె మీరాబాయి, తులసిదాసు, ఇతర సంగీత స్వరకత్వమ ఆధ్యాత్మిక గీతాలను ఆలాపిస్తుంటారు. 
## కెరీర్
ఆమె 2007, 2008 లలో రేడియో సంగీత సమ్మేళన్ లో పాల్గొన్నారు. ఆమె కర్ణాటక సంగీత అభివృద్ధికోసం అనేక వర్క్‌షాప్ లను నిర్వహించారు.
## కుటుంబం
ఆమె ప్రఖ్యాత వాయులీన విద్వాంసులు "సంగీత కళానిథి" పద్మశ్రీ ద్వారం వెంకటస్వామినాయుడు యొక్క మనుమరాలు. ఆమె "సంగీత కళాప్రపూర్ణ" ద్వారం భావనారాయణ రావు, "వీణా విధుషి" బిరుదాంకితురాలు "శ్రీమతి ద్వారం వెంకట వరదమ్మ" దంపతుల కుమార్తె. ఆమె సోదరుడు విశాఖపట్నం స్టీలు ప్లాంటులో సివిల్ ఇంజనీరుగా పనిచేస్తున్న ద్వారం అనంత వెంకటస్వామి. ఆమె సోదరుడైన డా. ద్వారం త్యాగరాజ్, కూడా ప్రముఖ గాయకుడు.

## మూలాలు

## ఇతర లింకులు
* The Hindu

వర్గం:కర్ణాటక సంగీత విద్వాంసులు
వర్గం:జీవిస్తున్న ప్రజలు
వర్గం:తెలుగువారిలో సంగీతకారులు
వర్గం:Indian classical singers
ద్వారం నరసింగరావు నాయుడు

**ద్వారం నరసింగరావు నాయుడు** కర్ణాటక సంగీత విద్వాంసుడు.
## జీవిత విశేషాలు
ఆయన సంగీత విద్వాంసుడు ద్వారం వెంకటకృష్ణ నాయుడు కుమారుడు. ఆయన పినతండ్రి వాయులీన విద్వాంసుడు, సంగీత కళానిథి బిరుదాంకితుడు అయిన ద్వారం వెంకటస్వామి నాయుడు ఆయన బాల్యం నుండి తన తండ్రి వద్ద సంగీతంలో శిక్షణ పొందాడు. ఆయన శిష్యులు కూడా సంగీత ప్రపంచంలో పేరొందారు. వారిలో నేదునూరి కృష్ణమూర్తి ఒకరు.

ఆయన గాంధర్వ విద్యాభూషణ గాన కళానిథి బిరుదాంకితులు. ఆయన సెప్టెంబరు 5 1908లో ద్వారం వెంకటకృష్ణ నాయుడు, లక్ష్మీనారాయణమ్మ దంపతులకు ఆంధ్ర ప్రదేశ్ రాష్ట్రంలోని విజయవాడలో జన్మించారు. ఆయన తన తండ్రి, పినతండ్రి ద్వారం వెంకటస్వామి నాయుడు వద్ద సంగీతాన్ని అభ్యసించారు. ఆయన విజయవాడ లోని రైల్వే విభాగంలో పనిచేసారు. ఆయన అనేక కచేరీలను రాష్ట్ర వ్యాప్తంగా చేసి వయొలిన్ సోలో విద్వాంసునిగా వినుతికెక్కాడు. ఆయన 1936లో విజయనగరం లోని మహారాజా సంగీత కళాశాలలో వాయులీన విభాగంలో ప్రొఫెసరుగా పనిచేసారు. ఆయన పనిచేసిన కాలంలో ఆయన పెదతండ్రి ద్వారం వెంకటస్వామి నాయుడు అచ్చట ప్రిన్సిపాల్ గా యున్నారు.

## వాయులీన విద్వాంసుడు
ఆయన వాయులీన విద్వాంసునిగా పేరొందారు. ఆయన వాయులీన ప్రక్రియలో అనేక శైలులను అభివృద్ధి చేసారు. ఆయన ద్వారం వెంకటస్వామి నాయుడుతో కలసి దక్షిణ భారతదేశంలో అనెక కచేరీలలో పాల్గొన్నారు. ఆయన సుప్రసిద్ధ సంగీతకారులైన పారుపల్లి రామకృష్ణయ్య పంతులు, మునిగంటి వెంకటరావు పంతులు, డా. శ్రీపాద పినాకపాణి, మంగళంపల్లి బాలమురళీకృష్ణ. చెంబై వైద్యనాథ భాగవతార్, టి.ఆర్.మహాలింగం, మహావాది వెంకటప్పయ్య శాస్త్రి, క్రోవి సత్యనారాయణ శాస్త్రి, సత్తూర్ శఠగోపన్ వంటి వారితో కలసి కచేరీలను చేసారు. ఆయన తన శిష్యుడైన నేదునూరి కృష్ణమూర్తితో కూడా కలసి కచేరీలనిచ్చారు.

నరసింగరావు నాయుడు మార్చి 10 1960 న తన 52 యేండ్ల వయస్సులో మరణించారు. ఆయన పిల్లలు మంచి వాయులీన విద్వాంసులు. వారు దుర్గాప్రసాదరావు (మహారాజా సంగీత కళాశాల, విజయనగరం, విశ్రాంత ప్రిన్సిపాల్), సత్యనారాయణ (ప్రస్తుతం ఆల్ ఇండియా రేడియో, హైదరాబాదులో పనిచేస్తున్నారు), పూసర్ల మనోరమ (భక్తరామదాసు సంగీత కళాశాల, హైదరాబాదు, విశ్రాంత ప్రిన్సిపాల్)

## ఇవి కూడా చూడండి
* ద్వారం వెంకటస్వామి నాయుడు
* ద్వారం మంగతాయరు
* ద్వారం లక్ష్మి
* ద్వారం భావనారాయణ రావు

## మూలాలు

## ఇతర లింకులు
* Dwaram Narasinga Rao Naidu(1908- 1960)
* Sri Dwaram Narasinga Rao Naidu - Violin - Part 1

వర్గం:1908 జననాలు
వర్గం:కర్ణాటక సంగీత విద్వాంసులు
వర్గం:కృష్ణా జిల్లా సంగీత విద్వాంసులు
వర్గం:1960 మరణాలు
వర్గం:మహారాజా ప్రభుత్వ సంగీత నృత్య కళాశాల ప్రధానాధ్యాపకులు
వర్గం:మహారాజా ప్రభుత్వ సంగీత నృత్య కళాశాల పూర్వ విద్యార్థులు‎
వర్గం:వాయులీన విద్వాంసులు
2008 జోథ్ పూర్ తొక్కిసలాట

రాజస్థాన్ రాష్ట్రంలోని జోథ్‌పూర్ లోగల చాముండాదేవి ఆలయంలో 2008 సెప్టెంబరు 30న తొక్కిసలాట జరిగింది. ఈ సంఘటనలో 224 ప్రజలు మరణించారు, 235 కంటే ఎక్కువ మంది క్షతగాత్రులైనారు. 15వ శతాబ్దానికి చెందిన ఈ దేవాలయం ప్రధానదేవత చాముండా దేవి. ఈ దేవాలయం మెహరాంగర్ ఫోర్టు పరిథిలో ఉంది.

సుమారు 25,000 మంది హిందూ యాత్రికులు నవరాత్రి ఉత్సవాలలో మొదటి రోజు సందర్శించారు.

## కారణాలు

ఆలయానికి వచ్చిన భక్తులు పెనుగులాట మూలంగా అచ్చటి తలుపు తెరుచుకుంది. దీని ఫలితంగా బారికేడ్లు ధ్వంసమైనాయి. అనేక మంది ప్రజలు దేవాలయ మెట్లపై ఎక్కుతున్న సందర్భంగా గాయపడ్డారు.

టైమ్స్ ఆఫ్ ఇండియా కథనం ప్రకారం ఈ దేవాలయ సమీపంలో గల మెహరాంగర్ వద్ద టెర్రరిస్టు బాంబ్ బ్లాస్టు జరుగుతున్నదని స్థానిక ప్రజల కథనాలను బట్టి ఈ భక్తులలో తొక్కిసలాట జరిగింది. అయితే బి.బి.సి న్యూస్ ఛానెల్ అచ్చట గోడ కూలడం వలన తొక్కిసలాట జరిగినది అని తెలియజేసింది. ప్రత్యక్ష సాక్షుల కథనం ప్రకారం స్థానికంగా బాంబ్ ప్రేలుడు జరుగున్నదనే కథనం వినడం వల్ల యాత్రికులలో తొక్కిసలాట జరిగింది. మరికొంత మంది కథనం ప్రకారం పురుషుల వరుసలలో తోపులాట జరిగినదనీ, దీని ఫలితంగా కొంతమంది భక్తులు వరుసలలో తొక్కిసలాట ప్రారంభమై అది తీవ్రరూపంగా మారినదనీ తెలియజేసారు.

మరొక ప్రత్యక్ష సాక్షి కథనం ప్రకారం దేవాలయానికి చేరుకొనే దారి ఇరుకుగా యుండడంవల్ల, ఏమైనా ప్రమాదం జరిగినచో అత్యవసరంగా బయటుకి పోవు దారులు లేనందున ఈ సంఘటన తీవ్ర రూపం దాల్చినట్లు తెలిపారు.

## తరువాతి పరిణామాలు
భారతీయ సైనికదళానికి చెందిన వైద్యులు ఇచట గల క్షతగాత్రులకు వైద్యసేవలండించే ఆపరేషన్ లో పాల్గొన్నారు. భారతీయ జనతాపార్టీ నాయకులు రాజనాథ్ సింగ్ బాధితులకు తక్షన సహాయమందిస్తున్నట్లు ప్రకటించారు.

మృతులలో చాలామంది పురుషులే ఉన్నారు. మహిళల వరుస వేరుగా ఉండడం వలన మహిళా మరణాలు అంతగా సంభవించలేదు.

## ప్రతిస్పందనలు
ఉత్తరాఖండ్ ముఖ్యమంత్రి బి.సి.చందూరి, గవర్నర్ బి.ఎల్.జోషీ చాముండీ దేవి ఆలయంలో జరిగిన సంఘటనకు సానుభూతి తెలిపారు. ఖండూరి రాష్ట్రంలోని 13 జిల్లాల మెజిస్ట్రేట్లను మతమరమైన ప్రాంతాలలో ప్రత్యేక యేర్పాటు;ఉ చేయాలని సూచించారు.

## ఇవి కూడా చూడండి
* 2013 కుంభమేళా తొక్కిసలాట
* 2008 నైనాదేవి దేవాలయ తొక్కిసలాట

## మూలాలు

## ఇతర లింకులు
* Picture gallery of the aftermath of stampede
* NDTV: Bloggers vent ire over Jodhpur stampede 

వర్గం:భారతదేశంలో మానవ తొక్కిసలాటలు
వర్గం:2008
వర్గం:సంఘటనలు
ద్వారం అనంత వెంకటస్వామి

**ద్వారం అనంత వెంకటస్వామి** కర్ణాటక సంగిత విద్వాంసుడు.
## జీవిత విశేషాలు
ఆయన ప్రముఖ సంగీతకారుడు, గాంధర్వ విద్యాభూషణ, సంగీత కళా ప్రపూర్ణ ద్వారం భావనారాయణ రావు, వరదమ్మ దంపతులకు జన్మిచారు. ఆయన ప్రముఖ వాయులీన విద్వాంసుడు, సంగీత కళానిధి అయిన ద్వారం వెంకటస్వామి నాయుడు యొక్క మనుమడు. సంగీత ప్రపంచంలో "ద్వారం" యింటిపేరు ప్రసిద్ధి చెందినది. అదే కోవలో ఆయన, ఆయన సహోదరులు సంగీత జ్ఞానాన్ని వారసత్వ సంపదగా పొందారు. స్వామి తన బాల్యంలో తన తల్లిదండ్రుల వద్ద సంగీత శిక్షనను పొందారు. ఆయన కర్ణాటక సంగీతంలో అనేక కార్యక్రమాలను నిర్వహించారు. ఆయన తన ప్రియమైన తండ్రిగారైన భావనారాయణ రావు వద్ద నుండి వాయులీన సంగీతం అభ్యసించారు. ఆయన తన పాఠశాలలో అనేక సంగిత పోటీలను నిర్వహించి విజేతలకు అనేక పతకాలను యిచ్చేవారు. ఆయన సోదరి ద్వారం లక్ష్మి ప్రముఖ సంగీత విద్వాంసురాలు. ఆమె దూరదర్శన్, ఆల్ ఇండియా రేడియోలలో జాతీయ సమైక్యతపై ప్రత్యేక కార్యక్రమాలలో ప్రసిద్ధి పొందిన గాయని. ఆయన తన సోదరితో కలసి పాటలు పాడారు.

## కెరీర్
ఆయన గీతం కళాశాల నుండి సివిల్ ఇంజనీరింగు డిగ్రీని పొందారు. అదే విధంగా పబ్లిక్ రిలేషన్స్ లో అదనంగా వేరొక డిగ్రీని పొందారు. ఆయన ప్రస్తుతం విశాఖపట్నం లోని స్టీలు ప్లాంటిలో జూనియర్ డివిజినల్ ఇంజనీరుగా 1990 నుండి పనిచేస్తున్నారు. అచట 1995 నుండి అచట కార్పొరేట్ కమ్యూనికేషన్స్ విభాగంలో పనిచేస్తున్నారు. ప్రవృత్తి పరంగా పాటలు వివిధ కార్యక్రమాలలో పాడుతుంటారు.
## పురస్కారాలు
ఆయనకు "జవహర్లాల్ నెహ్రు" అవార్డును విశాఖపట్నం స్టీలు ప్లాంటు వారిచే అందుకున్నారు. 
## వ్యక్తిగత జీవితం
ఆయన మణిశ్రీని వివాహం చేసుకున్నారు. ఆమె శ్రీసత్యసాయి విద్యావిహార్ లో ఉపాధ్యాయినిగా పనిచేస్తున్నారు. వారికి ఒక కుమార్తె (ద్వారం శ్రీమెహర్ భావన), ఒక కుమారుడు (ద్వారం శ్రీ సాయి ఈశ్వర్)  
## మూలాలు

## ఇతర లింకులు

వర్గం:కర్ణాటక సంగీత విద్వాంసులు
వర్గం:జీవిస్తున్న ప్రజలు
ద్వారం మనోరమ

**ద్వారం మనోరమ** కర్ణాటక సంగీత విద్వాంసురాలు. ఈమె సికింద్రాబాదు, హైదరాబాదు కళాశాలలలో పిన్సిపాల్‌గా ఉద్యోగం చేసి మంచి ఖ్యాతి సంపాదించి తదుపరి అనేక మందికి విద్యాదానం చేసారు.
## జీవిత విశేషాలు
ఈమె ప్రసిద్ధ వాయులీన విద్వాంసుడూ ద్వారం వెంకటస్వామినాయుడు మనుమరాలు. ఆమె ప్రసిద్ధ వాయులీన విద్వాంసుడు ద్వారం నరసింగరావు నాయుడు, హేమలత దంపతులకు జన్మించింది. ఆమె తన తాతయ్య ద్వారం వెంకటకృష్ణ నాయుడు వద్ద సంగీత శిక్షణ పొందారు.  ఈమె సహోదరులలో ద్వారం దుర్గా ప్రసాదరావు విజయనగరం మహారాజా సంగీత కళాశాలలో ప్రధానాధ్యాపకునిగా పనిచేసి పదవీవిరమణ చేసారు. రెండవ సోదరుడు ద్వారం సత్యనారాయణ రావు కూడా కర్ణాటక సంగీతకారుడు. ఈమె మృదుభాషిణి.  అతి మృదు వాయులీన విదుషీమణి.  చక్కగా పాట కూడా పాడుతుంది.  అనేక మంది మహా విద్వాంసులకు అలవోకగా సునాయాసంగా హాయిగా తీయగా అనుకూలంగా ప్రక్క వాద్యం వాయించినది.  సోలో శైలి, గాత్ర శైలులలో కూడా మేటి ధీమణి.  సునాదం, గంభీర నాదం, సంప్రదాయ శైలి తన సొమ్ము. ఈమె భర్త "పూసర్ల రమణబాబు". ఆమె 2007లో ఆమె తండ్రి ద్వారం నరసింగరావు గారి జన్మదినం సందర్భంగా విశాఖపట్నలో కచేరీ ఇచ్చారు.

ఆమె తన 8వ యేట నుండి 45 యేండ్ల అపటు సోలో వాయులీన కచేరిలలొ పాల్గొంటూ మేటి సంగీతకారులుగా చరిత్రలో నిలిచారు. ఆమె ఆంధ్ర విస్వవిద్యాలయం లో సంగీతంలో గ్రాడ్యుయేట్ అయ్యారు. ఆమె ఆలిండియా రేడియో, దూరదర్శన్ లలొ "ఎ" గ్రేడు వాయులీన విద్వాంసులుగా పనిచేసారు. ఆమె విజయనగరం, సికింద్రాబాదుల లోని సంగిత నృత్య కళాశాలలలో వాయులీన ప్రక్రియలో అసిస్టెంట్ అధ్యాపకులుగా పనిచేసారు. తదుపరి సికింద్రాబాదులోని ఎస్.బి.ఆర్. ప్రభుత్వ కళాశాల (సంగీత, నృత్యం) లో అధ్యాపకులుగా పనిచేసారు. వరంగల్, మంథని సంగీత కళాశాలలో ప్రిన్సిపాల్ గా కూడా పనిచేసారు. హైదరాబాదులోని త్యాగరాజ ప్రభుత్వ సంగీత నృత్య కళాశాలలో ప్రిన్సిపాల్ గా పనిచేసి పదవీ విరమణ చేసారు.
## బిరుదులు
* వాయులీన సుధానిథి
* నాద బాధీరథ
## పురస్కారాలు
ఆమె 1965లో భారత రాష్ట్రపతి నుండి ఆల్ ఇండియా రేడియోలో ఉత్తమ వాయులీన ఆర్టిస్టు గా పురస్కారాన్ని పొందారు. 1996 లో హైదరబాదులో నేషనల్ పీస్ అండ్ సోలిడారిటీ కౌన్సిల్ నుండి "భారత మహాన్" పురస్కారాన్ని పొందారు. 
## మూలాలు

## ఇతర లింకులు

వర్గం:కర్ణాటక సంగీత విద్వాంసులు
వర్గం:వాయులీన విద్వాంసులు
ద్వారం దుర్గా ప్రసాదరావు

**ద్వారం దుర్గా ప్రసాదరావు** ప్రసిద్ధ వాయులీన విద్వాంసులు. ఆయన విజయనగరం లోని మహారాజా ప్రభుత్వ సంగీత నృత్య కళాశాలకు ప్రిన్సిపాల్ (1982–2000) గా పనిచేసారు. దాదాపు 60 ఏళ్లుగా సంగీత క్షేత్రంలో చేసిన అశేష కృషికి గుర్తింపుగా కేంద్ర ప్రభుత్వం ఆయనకు సంగీత నాటక అకాడమీ అవార్డును ప్రకటించింది. ఆయన విజయనగరంలోని ‘మహారాజా ప్రభుత్వ సంగీత కళాశాల’లో 22 ఏళ్లు లెక్చరర్‌గా, 18 ఏళ్లు ప్రిన్సిపాల్‌గా చేశారు.
## జీవిత విశేషాలు
ఆయన ప్రసిద్ధ విద్వాంసుడు ద్వారం నరసింగరావు నాయుడుకు జన్మించారు. ఆయన ప్రసిద్ధ వాయులీన విద్వాంసుడు ద్వారం వెంకటస్వామి నాయుడు యొక్క మనుమడు. వీరితో పాటు సోదరుడు ద్వారం సత్యనారాయణ రావు, సోదరి ద్వారం మనోరమ కూడా శాస్ర్తియ సంగీత సంప్రదాయాన్ని కొనసాగిస్తున్నారు. ఆయన ఆలిండియా రేడియో సంగీత సమ్మేళనాలలో పాల్గొన్నారు.

## పురస్కారాలు
* సంగీతనాటక కమిటీ అవార్డు - 2014 
* సంగీత సుధానిథి పురస్కారం - 2013 
* ప్రతిభా పురస్కారం - తెలుగు విశ్వవిద్యాలయం, 2013

## మూలాలు

## ఇతర లింకులు
* నవ్య-ఆంధ్రజ్యోతి లో ఆయన ఇంటర్వ్యూ
* Kacheri by Dwaram Durga Prasad Rao in Vizianagaram | CVR OM

వర్గం:కర్ణాటక సంగీత విద్వాంసులు
వర్గం:మహారాజా ప్రభుత్వ సంగీత నృత్య కళాశాల ప్రధానాధ్యాపకులు
వర్గం:సంగీత నాటక అకాడమీ అవార్డు గ్రహీతలు
వర్గం:వాయులీన విద్వాంసులు
ద్వారం సత్యనారాయణ రావు

**ద్వారం సత్యనారాయణ రావు** కర్ణాటక సంగీత విద్వాంసులు. ఆయన ఆల్ ఇండియా రేడియోలో వాయులీన ఆర్టిస్టుగా పనిచేసారు.
## జీవిత విశేషాలు
ఆయన ప్రసిద్ధ వాయులీన విద్వాంసుడు ద్వారం వెంకటస్వామినాయుడు మనుమడు. ఆయన ప్రసిద్ధ వాయులీన విద్వాంసుడు ద్వారం నరసింగరావు నాయుడు, హేమలత దంపతులకు జన్మించారు. ఆమె తన తాతయ్య ద్వారం వెంకటకృష్ణ నాయుడు వద్ద సంగీత శిక్షణ పొందారు.  ఆయన సహోదరులలో సోదరుడు ద్వారం దుర్గా ప్రసాదరావు విజయనగరం మహారాజా సంగీత కళాశాలలో ప్రధానాధ్యాపకునిగా పనిచేసి పదవీవిరమణ చేసారు. సోదరి ద్వారం మనోరమ కూడా కర్ణాటక సంగీత విద్వాంసురాలు. ఆమె హైదరాబాదులోని త్యాగరాజ ప్రభుత్వ సంగీత నృత్య కళాశాలలో ప్రిన్సిపాల్ గా పనిచేసి పదవీ విరమణ చేసారు.

## పురస్కారాలు
* ఉగాది పురస్కారం 2016 

## మూలాలు

## ఇతర లింకులు
* Dwaram satyanarayana rao - carnatic violin

వర్గం:వాయులీన విద్వాంసులు
ద్వారం వెంకటకృష్ణ గణేష్ త్యాగరాజ్

**ద్వారం వెంకటకృష్ణ గణేష్ త్యాగరాజ్**  కర్ణాటక సంగీత విద్వాంసుడు. ఆయన ప్రముఖ వాయులీన విద్వాంసుడు ద్వారం వెంకటస్వామి నాయుడు గారి మనుమడు.
## జీవిత విశేషాలు
ఆయన ప్రముఖ సంగీతకారుడు, ద్వారం వెంకటస్వమినాయుడు గారి కుమారుడు అయిన ద్వారం భావనారాయణ రావు, వెంకటవరదమ్మ దంపతులకు జన్మించారు. ఆయన సహోదరులలో ద్వారం లక్ష్మి, ద్వారం అనంత వెంకటస్వామి లు కూడా ప్రముఖ సంగీత విద్వాంసులు, గాయకులు. 

ఆయన తన తల్లిదండ్రుల నుండి ప్రాథమిక సంగీత శిక్షణ పొందారు. తరువాత ఆయన సంగీత కళానిథి, పద్మభూషణ పురస్కార గ్రహీత శ్రీమతి ఎం.ఎల్.వసంత కుమారి, డి.కె.జయరామన్, ప్రొఫెసర్ టి.ఆర్ సుబ్రహ్మణ్యన్, పి.సూర్యారావు, సంగీత కళానిథి శ్రీ నేదునూరి కృష్ణమూర్తివద్ద సంగీత జ్ఞానాన్ని అభ్యసించారు.

ఆయన మృదంగాన్ని కె.వీరభద్రరావు, సి.హెచ్.కృష్ణమూర్తి, ముళ్ళపూడి శ్రీరామమూర్తి గార్ల వద్ద అభ్యసించారు. ఆయన లైట్ మ్యూజిక్ ను తిరుపతి రామానుజ సూరి వద్ద నేర్చుకున్నారు. హిందూస్తానీ సంగీతాన్ని జె.వి.ఎస్.రావు వద్ద అభ్యసించారు.

ఆయన తన 29 మంది శిష్యులతో కలసి విశాఖపట్నం లోని కళాభారతి వద్ద విశాఖ మ్యూజిక్ అకాడమీ, నాద సుధా తరంగిణి నిర్వహించిన అన్నమయ్య జయంతి ఉత్సవాల్లో పాల్గొని కచేరీ చేసారు.

## కెరీర్
* బి-గ్రేడు ఆర్టిస్టు, ఆల్ ఇండియా రేడియో, దూరదర్శన్.
* దేశ విదేశాలలో తన ప్రదర్శనలిచ్చారు.
* వివిధ సంస్థల నుండి పురస్కారాలను అందుకున్నారు.
* అనేక ఆల్బం లకు సంగీతాన్ని స్వరపరచి, దర్శకత్వం వహించి, పాడి, విడుదల చేసారు.
* ఆయన టెలివిజన్ షోలకు న్యాయనిర్ణేతగా వ్యవహరించారు.
* సింగపూర్, మలేసియా దేశాలలో సంగీత కచేరీలు నిర్వహించారు.
## మూలాలు

## ఇతర లింకులు

వర్గం:వాయులీన విద్వాంసులు
వర్గం:మృదంగ వాద్య కళాకారులు
వర్గం:కర్ణాటక సంగీత విద్వాంసులు
ఎండోస్కోప్

**ఎండోస్కోప్** అనగా ఎండోస్కోపీ విధానంలో శరీరం లోపల చూడటానికి ఉపయోగించే మైక్రో కెమెరా కలిగిన ఒక వెలుగునిచ్చే ఆప్టికల్, ఇది సాధారణంగా సన్నని, గొట్టపు పరికరం. ఇది గొంతు లేదా అన్నవాహిక వంటి అంతర్గత అవయవాలు పరిశీలించుటకు ఉపయోగించబడుతుంది. ఈ రకపు ప్రత్యేకమైన పరికరాలకు తరువాత ఏ అవయవ లక్ష్యంగా ఉపయోగించబడుతున్నవో ఆ అవయవ పేరు వచ్చేలా పేరు పెట్టబడ్డాయి. ఉదాహరణలుగా మూత్ర కోశ అంతర్దర్శిని (మూత్రాశయం), మూత్ర పిండ అంతర్దర్శిని (కిడ్నీ), శ్వాస నాళ అంతర్దర్శిని (శ్వాసకోశం), కీలు లోపల దర్శిని (కీళ్ళు), పెద్దప్రేగుదర్శిని (పెద్దప్రేగు) ఉన్నాయి. ఇది ఆర్థ్రోస్కోపి వంటి శస్త్రచికిత్సలలో చూసి పరిశీలించుకోవడానికి, రోగనిర్ధారణ చేసుకోవడానికి లేదా శస్త్రచికిత్సలు చేయడానికి ఉపయోగించవచ్చు.

## మూలాలు

వర్గం:వైద్య పరికరాలు
భండారు పర్వతాలరావు

**భండారు పర్వతాలరావు** (1935 - 2006) సమాచార పౌరసంబంధాల శాఖలో పనిచేశారు. ఈయన, ముఖ్యమంత్రులయిన మర్రి చెన్నారెడ్డి, టి.అంజయ్య, భవనం వెంకట్రామ్, కోట్ల విజయభాస్కరరెడ్డి, ఎన్.టి.రామారావుగార్ల వద్ద పబ్లిక్ రిలేషన్స్ ఆఫీసర్‌గా పనిచేశారు.

## జీవిత విశేషాలు
వీరు 1935 జూలై 6 వ తేదీన భండారు రాఘవరావు, వెంకటరామమ్మ దంపతులకు జన్మించారు.

విరివిగా పుస్తకపఠనం, రచనలు చేసే అలవాటున్న ఈయన ఆంధ్రప్రదేశ్ ఉమ్మడి రాష్ట్రంలో సమాచార-పౌర సంబంధాల శాఖకు డైరెక్టర్ గా, ఆంధ్రా బ్యాంకు పౌర సంబంధాల అధికారిగా, చలనచిత్ర అభివృద్ధి సంస్థ మేనేజింగ్ డైరెక్టర్ గా, అంబేద్కర్ సార్వత్రిక విశ్వ విద్యాలయానికి పరీక్షల విభాగపు కౌన్సిలర్ గా పనిచేశాడు. స్వచ్ఛంద పాత్రికేయుడిగా ప్రసిద్ధికెక్కిన అతను ఆంధ్రప్రదేశ్ హస్తకళల అభివృద్ధి సంస్థ సలహాదారుడిగా, నేషనల్ ఇన్పర్మేషన్ సర్వీసెస్ న్యూస్ ఫీచర్ గౌరవ సంపాదకుడిగా కూడా పనిచేశాడు. ఆతని భార్య సరోజినీదేవి.

1958 లో ఉమ్మడి ఆంధ్రప్రదేశ్ రాష్ట్రంలో సమాచార పౌరసంబంధ శాఖలో డీపీఆర్వోగా ఉద్యోగంలో చేరిన పర్వతాలరావు, స్వయం కృషితో, స్వయం ప్రతిభతో, అదే శాఖలో ఉన్నతోన్నత స్థానమైన డైరెక్టర్ పదవిని నిర్వహించాడు. డాక్టర్ మర్రి చెన్నారెడ్డి మొట్టమొదటి సారి ముఖ్యమంత్రి పదవి చేపట్టినప్పుడు, ప్రప్రథమంగా సీఎం పీఆర్వో పదవిని ఏర్పాటు చేయగానే, సమాచార పౌర సంబంధాల శాఖలో డిప్యూటీ డైరెక్టర్ గా పనిచేస్తున్న అతనిని ఆయనే స్వయంగా ఆ పదవిలో నియమించాడు.

ప్రభుత్వ సర్వీసులో పనిచేస్తున్న అతను స్వచ్ఛందంగా పదవీ విరమణ చేసి కొన్నాళ్లపాటు పుట్టపర్తి భగవాన్ సత్యసాయిబాబా సన్నిధిలోనే వుంటూ సేవచేసాడు. తరువాత అతని అపారమైన అనుభవాన్ని ఆంధ్రప్రదేశ్ హస్తకళల అభివృద్ధి సంస్థ, డాక్టర్ ఎంసీఆర్ హెచార్డీ సంస్థ కొంతమేరకు ఉపయోగించుకున్నాయి. అంతరించి పోతున్న హస్తకళల మీద ఆయన సుదీర్ఘ అధ్యయనం చేశాడు. అతను హస్తకళల తయారీ ప్రదేశాలకు వెళ్ళి, హస్తకళాకారులతో స్వయంగా అనేక మార్లు మాట్లాడి, వాటి నేపథ్యం, తయారీ విధానం, అంతరించి పోవడానికి దారితీస్తున్న కారణాలను కూలంకషంగా పరిశీలించి సమగ్ర నివేదికలు తయారు చేసాడు. వాటినెలా పునరుద్ధరించాలో కూడా సూచించాడు. అతని నివేదిక ఆధారంగానే వాటి పునరుద్ధరణకొరకై "హస్తకళల అభివృద్ధి కేంద్రాలను" కేంద్ర-రాష్ట్ర ప్రభుత్వ సంయుక్త నిధులతో ఏర్పాటు చేశారు.

## సాహితీ ప్రస్థానం
అతనికి ఆంగ్లం, తెలుగు భాషల్లో ప్రావీణ్యం వున్నందున, వచన, కవిత్వ రచనలెన్నో చేసాడు. అతను బహుగ్రంథకర్త. అతను రాసిన వాటిలో ముఖ్యమైన వాటిలో: టంగుటూరి ప్రకాశం పంతులు జీవిత చరిత్ర ఆధారంగా వంద చిన్ని కథలను "ప్రకాశం గాథా శతి", "మన సుప్రసిద్ధ దేవాలయాలు", "పరమాచార్య పావన గాథలు", "నారసింహాయ" పేర్కొనవచ్చు. అనేక పత్రికలకు ఆయన వ్యాసాలు రాసేవాడు.

పదవీ విరమణ అనంతరం 2006, ఆగస్టు 21న పుట్టపర్తిలో 71వ యేట మరణించాడు.

### రచనలు
# ఓం నమో శ్రీ నారసింహాయ
# ఈ చీకటి గొందులలో 
# లేఖినీలాస్యం
# చెప్పు తెగింది
# ప్రకాశం గాథాశతి 
# జై భీమ్ కథలు 
# పరమాచార్య పావన గాథలు
# దశావతారాలు 
# Charaka - Redactor, 
# par excellence, Veena, Mrudangam, Leather Puppets, Dwakra Crafts

## మూలాలు

వర్గం:2006 మరణాలు
వర్గం:తెలుగు రచయితలు
వర్గం:1935 జననాలు
భండారు (ఇంటి పేరు)

*"తెలుగువారిలో మరికొందరి ఇంటిపేరైన [[బండారు (ఇంటి పేరు)|బండారు]] తో పొరబడద్దని మనవి."*

**భండారు** (**Bhandaru**) తెలుగువారిలో కొందరి ఇంటి పేరు. భండారు అన్న ఇంటిపేరు ఆ వంశస్థులు పూర్వం చేసిన వృత్తిని బట్టి ఏర్పడింది. భండారం (ఖజానా) విభాగంలో పూర్వీకులు ఉద్యోగవిధులు నిర్వర్తించడం వల్ల వీరికి ఈ ఇంటిపేరు వచ్చింది.

## ప్రముఖ వ్యక్తులు
* భండారు సదాశివరావు
* భండారు అచ్చమాంబ
* భండారు ఉమామహేశ్వరరావు
* భండారు శ్రీనివాసరావు
* భండారు పర్వతాలరావు
* భండారు చంద్రమౌళీశ్వరరావు
* భండారు విజయ
* భండారు సరోజినీదేవి
* భండారు నాగభూషణరావు

* భండారు రామచంద్రరావు

## మూలాలు

వర్గం:ఇంటిపేర్లు
తొట్టెంపూడి వేణు

**తొట్టెంపూడి వేణు** ఒక ప్రముఖ తెలుగు సినీ నటుడు.

తొట్టెంపూడి వేణు గారు ప్రకాశం జిల్లాలోని కొండపి మండలం పెరిదేపి గ్రామంలో జన్మించారు. పెరిగింది మాత్రం ఒంగోలు, విజయవాడ, మదురై లో.
వేణు తండ్రి కృష్ణమూర్తి గారు ఇంగ్లీష్ లో లండన్ విశ్వవిద్యాలయం నుంచి పి.హెచ్.డి పూర్తి చేసి అధ్యపకుడిగా విజయవాడ, చెన్నై, మదురైలో పనిచేశారు. మదురై లోని ప్రముఖ కళాశాలకు ప్రిన్సిపాల్ గా పనిచేసి పదవీవిరమణ పొందారు.
వేణు సోదరి చిన్నమ్మ గారు, ప్రముఖ వ్యాపారవేత్త, రాజకీయ నాయకులు, ప్రస్తుత టి.ఆర్.ఎస్ నేత నామా నాగేశ్వరరావు సతీమణి.
వేణు మదురైలో ఇంటర్మీడియట్ ను పూర్తి చేసి కర్ణాటక లోని ధార్వాడ్ ఇంజినీరింగ్ కళాశాలలో సివిల్ ఇంజినీరింగ్ పూర్తి చేశారు.

మొదటగా భారతీరాజా దర్శకత్వంలో ఓ సినిమాలో కథానాయకుడిగా నటించే అవకాశం వచ్చింది. కానీ ఆ సినిమా కొన్ని అవాంతరాల వల్ల మధ్యలోనే ఆగిపోయింది. వేణు స్నేహితుడైన వెంకట శ్యామ్ ప్రసాద్ ఎస్పీ ఎంటర్టైన్మెంట్స్ అనే సినీ నిర్మాణ సంస్థ స్థాపించాడు. ఆ సంస్థ సారథ్యంలో కె.విజయ భాస్కర్ దర్శకత్వంలో 1999లో వచ్చిన స్వయంవరం అనే సినిమా వేణు తొలి సినిమా. ఇందులో లయ కథానాయికగా నటించింది. లయకు కూడా ఈ సినిమా మొదటిది. ఈ సినిమా బాక్సాఫీసు వద్ద విజయం సాధించింది. ఆ సినిమాలో నటనకు వేణుకు నంది స్పెషల్ జ్యూరీ అవార్డు వచ్చింది. తరువాత ఎస్పీ ఎంటర్టైన్మెంట్స్ సారథ్యంలోనే 2000లో వచ్చిన చిరునవ్వుతో అనే సినిమా కూడా విజయాన్ని చవిచూసింది. నట శిక్షకుడు ఎన్.జె. భిక్షు దగ్గర నటనలో శిక్షణ తీసుకున్నాడు.

స్వయంవరం విజయం తరువాత వరుసగా సినిమాలు చేస్తూ వచ్చిన వేణు గారు ఎక్కువగా తన సొంత బ్యానర్ ఎస్.పి ప్రొడక్షన్స్ లోనే సినిమాలు చేస్తూ వచ్చాడు. చిరునవ్వు తో, హనుమాన్ జుంక్షన్, గోపి గోపిక గోదావరి వంటి పలు సినిమాల్లో నటించి కుటుంబ ప్రేక్షకులను అలరించారు. ఫ్యామిలీ హీరోగా వెంకటేష్ గారి తరువాత మంచి ఇమేజ్ సొంతం చేసుకున్నారు.
వేణు కథానాయకుడిగానే కాకుండా సహాయనటుడిగా, నిర్మాతగా, మాటల రచయితగా కూడా పలు చిత్రాలకు పనిచేశాడు. వేణు 2013 లో రామాచారి అనే చిత్రంలో నటించాడు. ఆ సినిమా తరువాత బిజినెస్ రంగంలోకి ప్రవేశించి ప్రస్తుతం అమెరికాలో నివసిస్తున్నారు. 9 ఏళ్ళ తర్వాత 2022 లో రవితేజ హీరోగా శరత్ మండవ దర్శకత్వంలో వచ్చిన రామారావు అనే చిత్రంలో నటించాడు.
వేణు గారి భార్య అనుపమ గారు ఉస్మానియా విశ్వవిద్యాలయం నుంచి యం.బి.ఏ పూర్తి చేసి గోల్డ్ మెడల్ అందుకున్నారు. పెద్ద పెద్ద కంపెనీల్లో ఉద్యోగాల్లో చేరమని ఆహ్వానించి న కుటుంబ బాధ్యతలకే తన ప్రాధాన్యత ఇస్తూ వేణు గారి చిత్ర నిర్మాణ సంస్థ ఎస్.పి ఎంటర్టైన్మెంట్స్ కు మార్కెట్ హెడ్ గా పనిచేశారు.

## నటించిన సినిమాలు

## వెబ్​ సిరీస్‌

* అతిధి (2023)

## మూలాలు


వర్గం:తెలుగు సినిమా నటులు
వర్గం:1976 జననాలు
1408

**1408** గ్రెగోరియన్‌ కాలెండరు యొక్క లీపు సంవత్సరము. 

## సంఘటనలు

* సెప్టెంబర్ 16: థోర్స్టెయిన్ ఓలాఫ్సన్ గ్రీన్లాండ్ యొక్క నార్స్ చరిత్రలో చివరిగా నమోదు చేయబడిన సంఘటనలో, హవాల్సే చర్చిలో సిగ్రిడ్ జార్న్స్‌డాటర్‌ను వివాహం చేసుకున్నాడు.
* డిసెంబర్ 5: గోల్డెన్ హోర్డ్‌కు చెందిన ఎమిర్ ఎడిగు మాస్కోకు చేరుకున్నాడు.
* డిసెంబర్ 13: హంగరీ రాజు సిగిస్మండ్ ఆధ్వర్యంలో ఆర్డర్ ఆఫ్ ది డ్రాగన్ స్థాపించబడింది. 

* మోల్దవియన్ పట్టణం ఇయాసి గురించిన తొలి ప్రస్తావన.
* *యోంగిల్ ఎన్సైక్లోపీడియా* పూర్తయింది. 
* గోట్లాండ్ డానిష్ పాలనలో వెళుతుంది.
* జెంగ్ హి కొరియా నుండి 300 మంది కన్యలను చైనా చక్రవర్తికి అందజేసాడు. 
* నృసింహ భారతి I తరువాత పురుషోత్తమ భారతి I శృంగేరి శారదా పీఠ అధిపతి అయ్యాడు

## జననాలు

* మే 9 : అన్నమయ్య, తొలి తెలుగు వాగ్గేయకారుడు. పదకవితాపితామహుడు. (మ.1503)

## మరణాలు

## పురస్కారాలు

## మూలాలు


*
ఇంప్లాంట్

**ఇంప్లాంట్** అనగా తప్పిపోయిన జీవ సంబంధిత నిర్మాణం స్థానానికి, పాడైపోయిన జీవ సంబంధిత నిర్మాణానానికి ఆదరువుగా, లేదా ఇప్పటికే ఉన్న జీవ సంబంధిత నిర్మాణాన్ని పెంపొందించటానికి తయారుచేయబడిన వైద్య పరికరం. మెడికల్ ఇంప్లాంట్లు అనేవి ట్రాన్స్‌ప్లాంట్ కు భేదమునుచూపగల మానవ నిర్మిత పరికరాలు, ఇది ట్రాన్స్‌ప్లాంటెడ్ బయోమెడికల్ కణజాలం. ఇంప్లాంట్ల యొక్క ఉపరితలం బాడీ చాలా ఫంక్షనలను ఆధారంగా చేసుకొని తయారు చేయబడే టైటానియం, సిలికాన్, లేదా అపటైటీ వంటి జీవవైద్య పదార్థం యొక్క తయారీ అయుండవచ్చు. కొన్ని సందర్బాలలో ఇంప్లాంట్లు ఎలక్ట్రానిక్స్ కలిగివుంటాయి ఉదాహరణకు: కృత్రిమ పేస్ మేకర్, కోక్లీర్ ఇంప్లాంట్లు. కొన్ని ఇంప్లాంట్లు, లోపల అమర్చే మాత్రలు లేదా ఔషధ-ఈలుటింగ్ స్టెన్ట్స్ రూపంలో చర్మము క్రింద ఔషధ సరఫరా చేసే పరికరాల వంటివిగా జీయక్రియాత్మకమైనవి.

## మూలాలు

వర్గం:వైద్య పరికరాలు
వర్గం:ఇంప్లాంట్
మహల్లో కోకిల

**మహల్లో కోకిల** వంశీ రాసిన తెలుగు నవల. చతుర పత్రిక నవలల పోటీలో బహుమతి పొందింది. పూర్ణోదయా మూవీ క్రియేషన్స్ బ్యానర్లో నవలా రచయిత వంశీ సితార సినిమాగా తీశారు.
## విశేషాలు

గండశిలని చేద్దామనుకుంటుంది తన హృదయాన్ని. కానీ, ప్రతిక్షణం, ప్రతిసంఘటన ఆమెని స్పందింప చేస్తూనే వుంటాయి. ఆమెకి జీవితం మీద ఏమాత్రం ఆశా, తాపత్రయాలు లేవు. ఊహల ఉయ్యాలలతో వెన్నెలపల్లకి నిర్మించాలనే కోరిక ఆమెకు లేదు. కానీ, దేన్ని కాదంటుందో, ఏది చెయ్యకూడదనుకుంటుందో అదే చెయ్యాల్సిన పరిస్థితి ఆమెది.

## సినిమా
దర్శకుడు వంశీ తను రాసిన ‘మహల్లో కోకిల’ నవల ఆధారంగా  సితార  సినిమాను రూపొందించాడు. ఇది భానుప్రియకు తెలుగులో మొదటి సినిమా.  నవలలో తన హీరోయిన్‌ చాలా అందంగా ఉంటుందని రాసుకొన్నారు వంశీ. భానుప్రియ కొంచెం నల్లగా ఉండటంతో ఆయన మొదట నీరసపడ్డాడు. అయితే ఆమె విశాలనేత్రాలు ఆయన్ని కట్టిపడేశాయి. ఫొటో సెషన్‌ చేసిన తర్వాత భానుప్రియ ఫొటోలు చూసి మారు మాట్లాడకుండా ఆమెనే హీరోయిన్‌గా ఎంపిక చేశారు వంశీ.

## మూలాలు

## ఇతర లింకులు
* ఎమెస్కో లో పుస్తక పరిచయం 
వర్గం:తెలుగు పుస్తకాలు
వై. కాశీ విశ్వనాథ్

**యనమదల కాశీ విశ్వనాథ్** తెలుగు సినీ నటుడు, దర్శకుడు. నువ్వు లేక నేను లేను ఆయన దర్శకత్వం వహించిన మొదటి సినిమా. దర్శకుడు కాక మునుపు ఆయన సుమారు 25 సినిమాలకు అసిస్టెంట్ డైరెక్టరు, అసోసియేట్ దర్శకుడు, కో డైరెక్టరుగా పనిచేశాడు. నటుడిగా ఆయన మొదటి సినిమా రవిబాబు దర్శకత్వం వహించిన నచ్చావులే. ఈ సినిమాలో ఆయన కథానాయకుడి తండ్రి పాత్ర పోషించాడు. ఆ సినిమా నుంచి ఆయన నటుడిగా కొనసాగుతున్నాడు. తొంభైకి పైగా సినిమాల్లో నటించాడు.ఆయన తెలుగు చలన చిత్ర దర్శకుల సంఘం అధ్యక్షుడిగా 14 నవంబర్‌ 2021న ఎన్నికయ్యాడు.

## బాల్యం, విద్యాభ్యాసం
కాశీవిశ్వనాథ్ తూర్పు గోదావరి జిల్లా, రాజమహేంద్రవరంకు దగ్గర్లోని సీతానగరం మండలం, పురుషోత్తపట్నం లో జన్మించాడు. ఆయన తల్లిదండ్రులు భూగోపాలరావు, మంగమణి. ప్రాథమిక విద్య తన స్వగ్రామంలోనే పూర్తి చేశాడు. పోలవరం ప్రభుత్వ పాఠశాలలో ఆరు నుంచి పన్నెండో తరగతి దాకా చదివాడు. రాజమండ్రిలో బీ.కాం పూర్తి చేశాడు.

## సినీరంగ ప్రస్థానం
బాల్యంలో ఆయన బంధువులకు సినిమా హాలు ఉండేది. అందులో ఆయన ఉచితంగా సినిమాలు చూసేవాడు. వాటిని చూసి స్ఫూర్తి పొంది చిన్న కథనాలు రాసుకుని అమ్మకు వివరించేవాడు. ఆమె కూడా ప్రోత్సహించేది. ఇంటర్మీడియట్ చదువుతున్నపుడు వారి ఊరికి దగ్గరలో బాలచందర్ దర్శకత్వంలో తొలికోడి కూసింది అనే సినిమా షూటింగ్ జరగడం చూశాడు. అప్పటి నుంచి సినీరంగం వైపు ఆకర్షితులయ్యాడు. కుటుంబ సభ్యులకి ఆ విషయాన్ని తెలియ జేశాడు. తనకి సోదరుడి వరసయ్యే గద్దె రత్నాజీ రావు ప్రోత్సాహంతో చెన్నై వెళ్ళి కానూరి రంజిత్ కుమార్ అనే నిర్మాతను కలిశాడు. అప్పుడు ఆయన విజయనిర్మల దర్శకత్వంలో లంకె బిందెలు అనే సినిమా తీస్తున్నాడు. ఈయన ఆ సినిమాకు సహాయ దర్శకుడిగా చేరాడు.

## నటించిన సినిమాలు

# నచ్చావులే 
# మిస్టర్ పర్‌ఫెక్ట్
# కళావర్ కింగ్
# లడ్డు బాబు
# నమో వెంకటేశ
# బ్రోకర్
# ఎందుకంటే...ప్రేమంట!
# శ్రీమన్నారాయణ
# గణేష్ (2009)
# ఇట్స్ మై లవ్ స్టోరీ (2011)
# అధినాయకుడు (2012)
# మేం వయసుకు వచ్చాం (2012)
# అబ్బాయి క్లాస్ అమ్మాయి మాస్ (2013)
# రఫ్‌ (2014)
# ప్యార్ మే పడిపోయానే (2014)
# జోరు (2014)
#కొత్త జంట (2014)
#కిరాక్ (2014)
#ప్రేమంటే సులువు కాదురా (2016)
#కారందోశ (2016)
# రాణి గారి బంగళా (2016)
# మా అబ్బాయి (2017)
# లావణ్య విత్ లవ్‌బాయ్స్  (2017)
# జూన్ 1:43  (2017)
# వైశాఖం (2017)
# నేనోరకం (2017)
# శరణం గచ్ఛామి (2017)
#అనగనగా ఓ ప్రేమకథ (2018)
#బేవర్స్ (2018)
# మేరాదోస్త్ (2019)
# ఆవిరి (2019)
# అశ్వథ్థామ
# మోస్ట్ ఎలిజిబుల్ బ్యాచ్‌ల‌ర్
# నేడే విడుదల (2022) 
# నిన్నే చూస్తు (2022) 
# మా నాన్న నక్సలైట్ (2022)
#   రంగమర్తాండ (2023)
# రామబాణం (2023)
# ఏందిరా ఈ పంచాయితీ  (2023)
# మూడో కన్ను (2024)
# వి లవ్ బ్యాడ్ బాయ్స్ (2024)
# కిస్మత్ (2024)
# శివం భజే (2024)

# విద్య వాసుల అహం (2024)
# రికార్డు బ్రేక్ (2024)
# పోలీస్ వారి హెచ్చరిక (2025)

## దర్శకత్వం చేసినవి
# నువ్వు లేక నేను లేను
# తొలిచూపులోనే

## మూలాలు

## బయటి లింకులు
* ఐ.ఎమ్.డీ.బీ లో కాశీ విశ్వనాథ్ పేజీ

వర్గం:తెలుగు సినిమా దర్శకులు
వర్గం:తెలుగు సినిమా నటులు
వర్గం:తూర్పు గోదావరి జిల్లా సినిమా నటులు
వర్గం:తూర్పు గోదావరి జిల్లా సినిమా దర్శకులు
చతుర (పత్రిక)

**చతుర పత్రిక** (1978-2021) ఈనాడు గ్రూపుచే నిర్వహించబడిన మాస పత్రిక. ఇందులో ప్రతి నెలా ఒక నవల ప్రచురించబడింది.  దీనికి రూపకల్పన చేసినది తొలి నుంచి నేటి దాకా సంపాదకుడిగా ఉన్నది చలసాని ప్రసాదరావు. ఇందులో ప్రచురించిన మొదటి నవల కమలమ్మ కమతం దీని రచయిత సి.ఎస్.రావు. ప్రారంభించినప్పుడు దీని ధర ₹1.25 . 

సకుటుంబంగా చదువుకోగల ఉత్తమ ప్రమాణాలతో ఉన్నత భావాలు రచనలను ప్రచురించటం చతుర మాస పత్రిక లక్ష్యం 

చతుర పత్రిక నూరు సంచికలు పూర్తి అయిన సందర్భముగా నిర్వహించిన మొట్టమొదటి నవలల పోటీలో ఓల్గా  నవల  **స్వేచ్ఛ** కు     పదివేల రూపాయలు  ప్రథమ బహుమతి గెలుచుకుంది. వసంతరావు పాండే రచన**అడవి** నవల  రెండవ బహుమతి, తిరుపతయ్య రచన  **బతుకు** మూడో బహుమతి పొందారు.  

కరోనా నిరోధంలో భాగంగా ఇంటి పట్టునే ఉంటున్న వారు సమయాన్ని సద్వినియోగం చేసుకునేలా తెలుగువెలుగు, బాలభారతం, చతుర, విపుల పత్రికలను అంతర్జాలంలో ఉచితంగా అందుబాటులో ఉంచుతున్నట్టు ‘రామోజీ ఫౌండేషన్ ఓ ప్రకటనలో తెలిపింది. 

2021 మార్చి సంచికతో ఈ పత్రిక మూతపడింది.

## శీర్షికలు
* మనసున ఉన్నదీ : ప్రేక్షకుల అభిప్రాయాలను ప్రచురించే శీర్షిక
* చతుర నవలిక
* చతుర కథలు
* నవలావలోకనం : నవలల పరిచయం
* చతుర సమ్ గతులు : ప్రపంచ విశేషాల సమాహారం

## మూలాలు

## బయటి లింకులు
*ఆన్లైన్ లో చతుర పత్రిక

వర్గం:తెలుగు మాసపత్రికలు
వర్గం:మూతబడిన తెలుగు పత్రికలు
వర్గం:రామోజీ గ్రూప్
తమిళ సినిమా

**తమిళ సినిమా** లేదా **కోలీవుడ్** కోడంబాకం కేంద్రంగా పనిచేస్తున్న భారతీయ సినిమా పరిశ్రమలో ఒక భాగము. కోడంబాకం, హాలీవుడ్ పదాలను స్వీకరించి తమిళ సినిమా పరిశ్రమ కోలీవుడ్‌గా పిలువబడుతున్నది. దక్షిణభారతదేశంలో మొదటిసారిగా మూకీ కథా చిత్రం ‘కీచకవధ’ 1916 లో ఆర్.నటరాజ మొదలియార్‌ నిర్మించాడు. భారతదేశంలో మొట్టమొదటి టాకీ *ఆలం ఆరా* విడుదలయిన ఏడు నెలలకే అంటే 1931 అక్టోబరు 31న మొట్టమొదటి తమిళ టాకీ (బహుభాషా చిత్రం) *కాళిదాస్* విడుదయ్యింది.''

1939లో మద్రాస్ స్టేట్ వినోదపు పన్ను చట్టాన్ని అమలు చేసింది. చెన్నైను బాలీవుడ్ కు, దక్షిణ భారతీయ భాషా చిత్రాలకు, శ్రీలంక సినిమాకు రెండవ కేంద్రంగా మలచడంలో తమిళ సినిమా తన ప్రభావాన్ని చూపింది. 
మలేసియా, సింగపూర్, పశ్చిమ దేశాలలోని తమిళప్రజల చలనచిత్ర నిర్మాణానికి తమిళ సినిమా పరిశ్రమ ప్రేరణగా నిలిచింది.

2022 ఫిబ్రవరి 27న జరిగిన తమిళ చలనచిత్ర దర్శకుల సంఘం ఎన్నికలలో దర్శకుడు ఆర్‌.కె.సెల్వమణి మరోమారు అధ్యక్షుడిగా విజయం సాధించారు.తమిళ సినిమా హాస్యనటుడు  మనోబాల 2023 మే 3న మరణించారు.

## చరిత్ర

## ప్రముఖ వ్యక్తులు

### నటులు

### నటీమణులు

### దర్శకులు

* బాలచందర్
* మణిరత్నం
* బాల
* కె. యస్. రవికుమార్
* యస్. శంకర్
* కె. భాగ్యరాజ్
* ఏ. ఆర్. మురుగదాస్
*మిస్కిన్ 
*పా. రంజిత్ 
*లోకేశ్ కనగరాజ్

### సంగీత దర్శకులు

* ఇళయరాజా
* ఏ. ఆర్. రహమాన్
*దేవా
*విద్యా సాగర్
*అనిరుధ్ రవిచందర్
*యువన్ శంకర్ రాజా

## రచయితలు

* రాండోర్ గై

## జాతీయ చలనచిత్ర పురస్కారాలు
### దాదాసాహెబ్ ఫాల్కే అవార్డు

### జాతీయ చలనచిత్ర పురస్కారాలు

## ఇవికూడా చూడండి

* తమిళ సినిమా నటీమణుల జాబితా
* తమిళ సినిమా నటుల జాబితా
* దక్షిణ భారత చలనచిత్ర కుటుంబాల జాబితా

## మూలాలు

## వనరులు
* 
* 
* 
* 
* 
* 
* 
* 
* 
* 
* 

వర్గం:తమిళ సినిమా
1540

**1540** గ్రెగోరియన్‌ కాలెండరు యొక్క లీపు సంవత్సరము.

## సంఘటనలు
### తేదీ వివరాలు తెలియనివి
* వాన్సియో బ్రిం గుస్సియో (Vannoccio Biringuccio) ఖనిజంనుండి ఆంటిమొని మూలకాన్ని మొదటిసారి వేరుచేసాడు.
* అళియ రామరాయలు ఉదయగిరి కోటకు రాజు అయ్యాడు.

## జననాలు

* మే 9: మేవార్ రాజపుత్ర రాజులలో ప్రముఖుడు. గొప్ప యుద్ధవీరుడు రాణాప్రతాప్ జననం (మ.1597).
### తేదీ వివరాలు తెలియనివి
* మధుసూదన సరస్వతి, ఒక భారతీయ తత్త్వజ్ఞుడు. అద్వైత పరంపరలో వేదాంతి. (మ.1640)

## మరణాలు
### తేదీ వివరాలు తెలియనివి
* ప్రతాపరుద్ర గజపతి: ఉత్తరాంధ్ర, ఒడిషా ప్రాంతాలను పాలించిన మూడవ గజపతి వంశ చక్రవర్తి. 
## పురస్కారాలు

*
పురుషులపై గృహ హింస

**పురుషులపై గృహ హింస** వైవాహిక బంధాలలో, సహ జీవనంలో, ప్రేమ వ్యవహారాలలో, కుటుంబాలలో పురుషులు లేదా బాలుర పై జరిగే గృహ హింస. స్త్రీలపై గృహ హింస వలె పురుషులపై గృహ హింస కూడా నేరముగా పరిగణించబడిననూ ఈ చట్టాలలో, వాటి అమలులో, వాటికి పడే శిక్షలలో తేడాలు ఉన్నాయి.
కుడి|thumb|"ఫెమ్మే బట్టాంట్ సన్ మారి"; ఆల్బ్రెచ్ట్ డ్యూరర్
స్త్రీలు తమపై జరిగే గృహహింసను అధికారులకు ఫిర్యాదు చేయమనే ప్రోత్సాహం వారికి బహిరంగంగానే లభిస్తుంది. కానీ పురుషుల విషయంలో ఈ ప్రోత్సాహం కొరవడుతుంది. పైగా మగతనం లేని వాడు/నపుంసకుడు వంటి ఆరోపణలు ఎదుర్కొనవలసివస్తుందనే భయంతో చాలా మంది పురుషులు కూడా వారిపై జరిగే గృహహింసను బయటికి చెప్పలేకపోతారు. కుటుంబ, వైవాహిక, ప్రేమ బంధాలలో స్త్రీలపై జరిగే గృహ హింసనే గృహ హింసగా పరిగణించటం, పురుషులపై జరిగే గృహ హింసను గుర్తించటంలో వివక్షల వలన కూడా పురుషులు ఇటువంటి విషయాలలో మిన్నకుండి పోతూ ఉన్నారు.

## ఇవి కూడా చూడండి
* భర్త పట్ల క్రౌర్యం
* మగపిల్లలపై లైంగిక వేధింపులు

## మూలాలు

వర్గం:గృహ హింస
1933 మద్రాసు కుట్ర కేసు

**1933 మద్రాసు కుట్ర కేసు** 1933-1934 మధ్యకాలంలో విచారణకు వచ్చిన ప్రఖ్యాత కుట్ర కేసు. మద్రాసు పోలీసులు పలువురు దేశభక్తులైన యువకులపై మోపిన కుట్రకేసును మద్రాసు మేజిస్ట్రేటు కోర్టులోనూ, ఆపైన మద్రాసు హైకోర్టులోనూ విచారించారు.
## అభియోగాలు
ఉప్పు సత్యాగ్రహంలోనూ, ఇతర స్వాతంత్రోద్యమాల్లోనూ పాల్గొని రాజకీయ నేరాల క్రింద 1932లో తిరుచినాపల్లి జైలులో ఉన్న పలువురు ఆనాటి యువకులపై ఈ కుట్ర కేసును పోలీసులు మోపారు.
## మూలాలు

వర్గం:1933
స్మోక్ డిటెక్టర్

**స్మోక్ డిటెక్టర్** లేదా **స్మోక్ సెన్సార్** అనగా అగ్ని సూచిక అయుండగల పొగను గుర్తించగల ఎలక్ట్రానిక్ సర్క్యూట్ పరికరం.తెలుగులో **ధూమశోధని** అనిఅనవచ్చును. ఇక్కడ రెండు ప్రాథమిక పద్ధతులు ఉన్నాయి: సాధారణమైనది, స్టాండ్అలోన్ సెన్సార్లు సాధారణంగా పొగ గుర్తించినప్పుడు శబ్దం చేయడం లేదా కాంతి ఫ్లాష్ చేయడం చేస్తాయి. మరింత అధునాతనమైన సెన్సార్లు సాధారణంగా ఫైర్ అలారం ప్యానెల్, లేదా సిస్టమ్‌కు సిగ్నల్ పంపుతాయి. అత్యధిక స్మోక్ డిటెక్టర్లు ఆప్టికల్ సెన్సార్, లేదా అయనీకరణ అనే భౌతిక ప్రక్రియను గాని ఉపయోగించుకుంటాయి. అనేక సాధారణ పొగ సెన్సార్లకు బ్యాటరీలు ఉపయోగిస్తారు. బ్యాటరీలలో ఛార్జింగ్ అయిపోయినట్లయితే పొగ సెన్సార్లు పనిచేయవు, కావున బ్యాటరీలు మార్చుకోవాలి. బ్యాటరీలు "లో" ఛార్జింగ్ కు గురైనపుడు "కిచకిచ" శబ్దాలతో డిటెక్టర్లు మనకు సూచనలిస్తాయి, అప్పుడు మనం కొత్త బ్యాటరీలు వేసుకోవాలి. వీటిలో నేరుగా విద్యుచ్ఛక్తికి కనెక్ట్ చేయబడే విధానం కూడా ఉంటుంది కాబట్టి విద్యుచ్ఛక్తికి కనెక్ట్ చేసుకోవాలి, అయితే బ్యాటరీలు బ్యాకప్ కోసం ఉపయోగించుకోవాలి.

## రూపకల్పన

స్మోక్ డిటెక్టర్ లోని ఎలక్ట్రానిక్ సర్క్యూట్‌ను పొగ కమ్ముకోవటం ద్వారా జరిగిన మార్పులను గుర్తించిన దీనిలోని సెన్సార్‌లు సూచనలిస్తాయి. 

అగ్ని ప్రమాదాలను నివారించడంలో స్మోక్ డిటెక్టర్లు ఎంతో కీలకమైనవి. జరగబోయే ప్రమాదమును ఇవి గుర్తించి ముందుగానే తెలుపటం ద్వారా ఆస్తి, ప్రాణ నష్టాలను నివారించవచ్చు. 
## మూలాలు

## ఇతర లింకులు

* Smoke alarm research from the national institute of Standards and Technology
* Report from the UL smoke alarm STP research group
*  - Examination of a Generic Brand photoelectric Smoke Detector.
వర్గం:భద్రత
వర్గం:సెన్సార్లు
మారెమ్మవ్వ ఆలయం, ఉప్పరహాల్

**మారెమ్మవ్వ ఆలయం** కర్నూలు జిల్లా, కౌతాళం మండలంలోని ఉప్పరహళ్ గ్రామంలో ఉంది.
## ఆలయ విశేషాలు
కర్నూలు జిల్లా 'ఉప్పర్ హాల్' లో ఈ ఆలయం నెలకొని ఉంది. ఈ గ్రామానికి చెందిన ప్రజలు అమ్మవారి ఆలయంలో వచ్చిన హుండీ ఆదాయంతో, ప్రతియేటా అమ్మవారి ఉత్సవాలు నిర్వహించేవారు. అలాగే హుండీ ఆదాయాన్ని అమ్మవారి దగ్గర అప్పుగా తీసుకుని ఆమెకి వడ్డీతో సహా చెల్లించాలని నిర్ణయించుకున్నారు. అలా అమ్మవారి ఆశీస్సులతో ఆమె దగ్గర అప్పుగా తీసుకున్న డబ్బుతో చేసిన వ్యవసాయం వలన అందరికీ ఎన్నడూ లేనంతగా లాభాలు వచ్చాయి. దాంతో వడ్డీతో సహా తాము తీసుకున్న మొత్తాన్ని రైతులు హుండీలో వేశారు. అప్పటి నుంచి గ్రామంలోని వారంతా అమ్మవారి దగ్గర అప్పు తీసుకుని వ్యవసాయం చేయడం ఆనవాయతీగా మారిపోయింది. అలా వ్యవసాయం చేసిన రైతులకు నష్టమనేది తెలియకుండా పోయింది. రైతులు ఇచ్చే వడ్డీతో ఆలయం అభివృద్ధి చెందుతూ వస్తోంది. అలాగే ఒకప్పుడు వేల రూపాయలను మాత్రమే అప్పుగా ఇచ్చే అమ్మవారు, అనతికాలంలోనే లక్షల రూపాయలను రుణాలుగా ఇచ్చే ఆర్థిక పరమైన సామర్థ్యాన్ని సంతరించుకుంది. ఈ ప్రాంతంలో కరవు అనేది కనిపించకుండా పోయింది.

బయటి నుంచి వచ్చిన వ్యాపారులు గుడి హుండీలో వేసే కానుక సొమ్మునే మూలధనంగా ఏర్పరిచారు. రైతులు పండించ్చేపంట నుండి ఇచ్చే ధాన్యం కూడా మూల నిధిగా ఉంచ్చారు. ఇదే స్ఫూర్తితో గ్రామంలో మరో రెండు ఆలయాలు కూడా ఆప్పులు ఇస్తున్నాయి.

## మూలాలు

## ఇతర లింకులు

వర్గం:హిందూ దేవాలయాలు
వర్గం:కర్నూలు జిల్లా పుణ్యక్షేత్రాలు
వర్గం:ఆంధ్రప్రదేశ్ దేవాలయాలు
జీవపరిణామంపై హిందూ దృక్కోణం

జీవ పరిణామం జరిగిందని హిందూ ధర్మం విశ్వసిస్తుంది. ఈ వాదాన్ని డార్విన్ జీవపరిణామ సిద్ధాంతం బలపరుస్తుంది. పూర్ణావతారములు, డార్విన్ జీవపరిణామ సిధ్ధాంతం పోలి ఉంటాయి. మత గ్రంథాలలో సృష్టి గురించి చెప్పిన వివరణకు విరుద్ధంగా ఏదైనా శాస్త్రీయ పరిశోధనా ఫలితాలు వెలువడినప్పుడు, కఠోర సృష్టివాదులు ఆ ఫలితాలను తిరస్కరించటం గానీ,  వాటి వెనుక ఉన్న శాస్త్రీయ సిద్ధాంతాలను, , /లేదా వాటి నిర్వహణా పద్ధతులను తప్పుపట్టడం కానీ చేస్తుంటారు ఈ కారణాల వల్ల, సృష్టివాద విజ్ఞానాన్ని, ఇంటెలిజెంట్ డిజైన్ సిద్ధాంతాన్ని ప్రధానస్రవంతిలోని శాస్త్రీయ సముదాయం మిథ్యా విజ్ఞానముగా ముద్రవేస్తున్నది.

## హిందూ పరిణామ సిద్ధాంతం

సూర్య సిద్ధాంతం ప్రకారం సంవత్సరానికి 365.2435374 రోజులు. ఆధునిక సైన్సు పరిజ్ఞానం ప్రకారం సంవత్సరానికి 365.2421897 రోజులు. ఈ రెండు సిద్ధాంతాలకు మధ్య గల తేడా కేవలం 1 నిమిషం, 54.44128 సెకండ్లు మాత్రమే. ఋగ్వేదం ( 10:129 ) లో గల నాసదీయ సూక్తం ప్రకారం సృష్ఠి ఒక ఉష్ణశక్తి బిందువు నుంచి ఉద్బవించంది. ఇది మహా విస్ఫోటన సిద్దాంతాన్ని (Big Bang Theory) పోలి ఉంటుంది. ప్రఖ్యాత ఖగోళ, అంతరిక్ష, భౌతిక శాస్త్రవేత్తలు కేవలం హిందూ మతం మాత్రమే అంతరిక్షం, ఖగోళం గణాంక లెక్కలు సరిసమంగా కట్టిందని అభిప్రాయం వ్యక్తము చేసారు. వారిలో ప్రముఖ శాస్త్రవేత్తలైన కార్ల్ సాగన్,  నీల్స్ బోర్, ఎర్విన్ స్కోడింగర్, వెర్నర్ హైసన్బర్గ్ రాబర్ట్ ఓపెన్ హీమర్  యూజీన్ విజ్ఞర్  జార్జి సుదర్శన్  ఫ్రిట్జాఫ్ కాప్రా  వంటి వారున్నారు. హిందూ ధర్మం ప్రకారం, హిందువుల శాస్త్రం ప్రకారం సృష్ఠి ఆరంభం హిరణ్యగర్బం (బంగారు గుడ్డు) నుండి జరిగింది. ఈ సిద్దాంతం నేడు ఆమోదించిన మహా విస్ఫోటన సిద్దాంతంలో చెప్పబడిన (oval shape or eliptical shape of Universe) ను పోలి ఉంటుంది. అలా సృష్టి పుట్టిన తర్వాత త్రిమూర్తులు జన్మించారని ఇతిహాసం. 2007 వ సంవత్సరంలో అమెరికాలో ప్యూ ఫోరమ్ చేసిన ఒక సర్వేలో 80% హిందువులు, పరిణామ వాదాన్ని అంగీకరించారు.

## పూర్ణావతారములు, డార్విన్ జీవపరిణామ సిధ్ధాంతం
పూర్ణావతారములలో దశావతారములు ముఖ్యమైనవి ఈ అవతారాలు డార్విన్ సిద్దాంతానికి సమంగా ఉంటాయి. అవి:
 
# మత్స్యావతారము- సిల్యురియన్ కాలంలో చేపల ఆవిర్భావాన్ని సూచిస్తుంది (origin of fishes in Silurian period)
# కూర్మావతారము - డివోనియన్ కాలంలో ఉభయచరాలు ఆవిర్భావాన్ని సూచిస్తుంది (origin of Amphibians in Divonian period) 
# వరాహావతారము - ట్రయాసిక్ కాలంలో క్షీరదాలు ఆవిర్భావాన్ని సూచిస్తుంది (origin of Mammals in Triassic period)
# నృసింహావతారము లేదా నరసింహావతారము
# వామనావతారము
# పరశురామావతారము
# రామావతారము
# కృష్ణావతారము
# బుద్ధుడు
# కల్క్యావతారము

## మూలాలు

వర్గం:నమ్మకాలు
వర్గం:మతవిశ్వాసాలు, అనుభవాలు
వర్గం:హిందూమతం